stanford-oval/wikipedia huggingface dataset:
אי-שרדות (זיכיון)
ספין אוף > אי שרדות - עושים צרות > דמויות ומדבבים

במאית הדיבוב בעברית הייתה אפי בן ישראל, ומפיקת הדיבוב הייתה ענבר שטגר עזרא.
| שם הדמות | מדבב/ת | תיאור |
| --- | --- | --- |
| אוון | גילן שחף | ילד שמנמן שאוהב לאכול ולכייף. החבר הטוב ביותר של נואה וחבר של איזי. |
| דאנקן | צביקה פורמן | ילד עבריין. באי-שרדות הוא ברח מהכלא, באי-שרדות עושים צרות הוא מנסה לברוח מהגן. חבר של קורטני ובאי-שרדות יצא איתה. |
| נורברט "שף" האצ'ט | צביקה פורמן | הגנן של הילדים. באי-שרדות היה השף של המחנה שבישל אוכל דוחה. באחד הפרקים התגלה ששמו הפרטי זה "נוברט". |
| קורטני | אורלי תגר | ילדה יפה וחכמה אך נקמנית. חברה של דנקן ובאי-שרדות יצאה איתו. באי-שרדות הייתה משתמשת בעורכי הדין שלה כדי לאיים על המנחה. |
| איזי | נעה קשפיצקי | ילדת ג'ונגל מטורפת. חברה של אוון ולעיתים עוזרת לדנקן לנסות לברוח מהגן. |
| קודי | דור סרוגו | ילד חנון ורזה. מחבב את גוון ורואה בה חברה. באי-שרדות מאוהב בגוון והיא דוחה אותו. |
| ברידג'ט | ספיר דרמון | ילדה יפה וטובת לב. באי-שרדות היא גולשת. |
| לשאונה | ענת ניב | ילדה שחורה וכיפית. חברה של הרולד ויצאת איתו באי-שרדות. |
| נואה | אורי זלצמן | ילד אדיש, סרקסטי, עצלן וחכם. חבר של אוון. |
| גוון | לורן סביר | ילדה גותית בודדה. קודי מחבב אותה ורואה בה חברה בעוד היא נמנעת ממנו. באי-שרדות קודי מאוהב בה והיא דוחה אותו |
| בת' | מאיה מיטלפונקט | ילדה חנונית קטנה. חברותית מאוד. |
| מק'ארתור | מאיה מיטלפונקט | אישה שמנמנה וקשוחה. בעלת תפקידים שונים בסדרה. הופיעה באי-שרדות: המירוץ כצוהרת משטרה יחד עם שותפתה סנדרס. |
| הרולד | תומר לוי | ילד חנון מוזר עם יכולות. חבר של לשאונה ובאי-שרדות הוא מאוהב בה ויצא איתה לאחר מכן. |
| ג'וד | ערן מור | ילד מוזר ומטורף שלידו איזי נראית שפויה. הוא הדמות היחידה שלא שייכת לקאסט של אי-שרדות, והוא מגיע מהסדרה "הקניון". |
| אי-שרדות (זיכיון) |
| --- | --- | --- |
| עונות התוכנית | אי-שרדות • אקשן • מסביב לעולם • הנקמה של האי • אולסטארס • באי פקיטיו • אי-שרדות (2023) |  |
| ספין אוף | אי-שרדות: המירוץ • אי-שרדות: עושים צרות |  |
| ערכים נוספים | זיכיון • רשימת פרקים |  |
ראו גם

מחנה דיסוונצ'ר
דור ראשון: (מימין לשמאל)
למעלה: הת'ר, ג'ף, הרולד, טיילר, דנקן ודי.ג'יי
באמצע: קודי, גוון, טרנט, נואה, אוון, ג'סטין, אווה, לשאונה ולינדזי
בתחתית: בת', אזיקיאל, סיידי, קייטי, קורטני, ברידג'ט ואיזי
לא הוצגו: אלחנדרו, סייירה ובליינלי
דור שני: (מימין לשמאל)
למעלה: קמרון
באמצע: ג'ו, סקוט, בריק, סם, בי, דון, לייטנינג, זואי, מייק ואן מריה
בתחתית: סטייסי ודקוטה
לוציפר (צופן)

בקריפטוגרפיה, לוציפר (Lucifer) הוא שם כולל שניתן למשפחה של צפני בלוקים שפיתוחם החל בראשית 1966 במעבדות IBM "תומאס ג'י ווטסון" ביורקטאון ניו-יורק. לוציפר ידוע כצופן הבלוקים הראשון שפותח למטרות אזרחיות ואף נעשה ב-1970 שימוש מסחרי בגרסה אחת שלו במערכת בנקאות אלקטרונית בבריטניה. הצופן הוא אב קדמון של DES ולמעשה כמעט כל הרעיונות נשאבו ממנו לטובת תקן ההצפנה הפדרלי הישן שהוצע לממשלת ארצות הברית ב-1976. כיום הצופן אינו בטוח לשימוש, הוא פגיע להתקפה דיפרנציאלית ועיקר העניין בו הוא לצורך אקדמי. ידוע שה-NSA התערב במהלך פיתוח DES שהיה מבוסס על לוציפר ושינה אחדים מערכי תיבות ההחלפה כדי לחזקו כנגד התקפה דיפרנציאלית.
היסטוריה

ב-1966 הוחלט ב-IBM לספק ללקוחות החברה שירותי אבטחת מידע תוך שימוש בקריפטוגרפיה וחוזה נחתם עם בנק לוידס לפיתוח מכונת קופאי אוטומטית (ATM) תוך שימוש בקריפטוגרפיה כדי להגן על פעולת המשיכה. בתחילה הוצע לצורך כך צופן היל אך נפסל כי לא היה חזק מספיק. בסופו של דבר התקבל לוציפר שהוצע על ידי הורסט פייסטל, דון קופרשמידט, אלן קונהיים ומדענים נוספים. פייסטל, מהגר ממוצא גרמני שלו רקע צבאי בפיתוח צפנים, היה במקום הנכון בזמן הנכון והסתבר שלפיתוח זה הייתה השפעה עצומה על ההצפנה המודרנית בכלל.
צופן לוציפר יועד בעיקר לחומרה והתבנית הבסיסית שלו הייתה, בהשראת קלוד שאנון אבי תורת האינפורמציה, "צופן מרוכב" המשלב כמה פונקציות חלשות כשלעצמן במבנה פייסטל. הרעיון היה בשעתו חידוש בפני עצמו ואבן דרך בתולדות ההצפנה המודרנית. ההבדלים העיקריים בין הגרסאות השונות שהוצעו על ידי פייסטל נבע בעיקר מגודל הבלוק בסיביות, גודל המפתח בסיביות, מספר התאמות בערכי תיבות ההחלפה וכיוצא בזה. ב-1971 רשם פייסטל פטנט על גרסה אחת שבה אורך הבלוק והמפתח היה 48 סיביות. John L. Smith פרסם גרסה אחרת המשתמשת בבלוק באורך 32 סיביות ומפתח 64 סיביות. ב-1973 פרסם פייסטל בסיינטיפיק אמריקן את הגרסה החזקה ביותר של הצופן הפועלת על בלוקים באורך 128 סיביות ועם מפתח באורך 128 סיביות. גרסה דומה תוארה על ידי ארתור סורקין (להלן) הפועלת עם 16 סבבים. כמו כן פורסם מימוש שלו לתוכנה בשפת APL. כאמור הצופן אינו בטוח לשימוש בסטנדרטים של ימינו והעניין בו אקדמי בלבד.
השם "לוציפר" נובע ממשחק מילים של כינוי הפרויקט של פייסטל שנקרא הדגמה של מערכת פרטיות שמתחיל במילה "Demonstration" השם קוצר ל-"Demon" כיוון שהמחשב שעליו עבד לא תמך בשמות ארוכים. ואז הוצע להחליף את Demon (בעל צליל דומה לשד או שטן באנגלית) ללוציפר.
מבנה כללי

לוציפר הוא "צופן מרוכב" הכולל הרכבה של מספר טרנספורמציות חלשות, באופן כזה ששילובן יחד במספר חזרות מתאים יוצר פונקציית הצפנה חזקה. הפונקציות הן:
חיבור עם המפתח הסודי,
החלפה אי-ליניארית תלויית מפתח,
תמורה ליניארית תלויית מפתח.
חוזרים על הפעולות הללו לפי סדר זה מספר פעמים, כאשר הפלט מסבב אחד הופך קלט לסבב הבא וכן הלאה והתוצאה האחרונה היא פלט הצופן הסופי.
המפתח מספק "סודיות", ההחלפה מספקת "ערבוב" ואילו התמורה מספקת "פיזור", שלוש התכונות הללו כשהן משולבות יחד יוצרות אפקט כדור שלג, כל שינוי בסיבית אחת בבלוק הקלט גורר אחריו תוך מספר מועט של סבבים לשינוי של לפחות מחצית מסיביות בלוק הפלט. היות שכל הפעולות תלויות במפתח הסודי קשה מאוד להתחקות אחר השינויים שעברו סיביות המסר ללא ידיעת המפתח.
היות שהצופן תוכנן לחומרה הייתה חשיבות רבה לשטח שהוא מאכלס, המתבטא במספר השערים במעגל המשולב. כדי לחסוך במקום העלה פייסטל רעיון שהיה חידוש בשעתו, לתכנן את ההצפנה באופן כזה שאותם מעגלים המשמשים להצפנה ישמשו לפענוח בשינוי קל ומבלי צורך להקצות חומרה נפרדת לפענוח. הרעיון הוא לחלק את המידע לשני חצאים, מחצית אחת משמשת קלט לפונקציה כלשהי שהפלט שלה משמש כמפתח הצפנה להצפנת המחצית השנייה באמצעות XOR ולאחר מכן הם מחליפים מקומות וחוזרים שוב, כמו טווייה. בסבב אחד רק מחצית אחת משתנה ואילו השנייה נותרת ללא שינוי. בפענוח "פורמים" את ההצפנה בתהליך זהה אך בסדר הפוך מההצפנה, מהסוף להתחלה.
בסבב אחד קל לראות שהמבנה הוא פרמוטציה הפיכה כי מתקיים:
הסימן  \oplus  הוא XOR. כלומר כיוון ש-XOR הופכי של עצמו לכן  {\mathcal {T}}={\mathcal {T}}^{-1} היא אינוולוציה. מזה נובע שאפשר להפוך את ההצפנה פשוט על ידי חזרה על אותה פעולה.
מבנה כללי > לוציפר 2984

תיאור הצופן בגרסה של אלן קונהיים שהיה בצוות הפיתוח, שתוארה בספרו Computer Security and Cryptography. לטענתו זוהי הגרסה המסחרית היחידה של הצופן שהוטמעה במכונה IBM 2984 Cash Issuing Terminal שהייתה מהכספומטים הראשונים שיוצרו עבור בנקים באנגליה. לפי גרסה זו בלוק הקלט בגודל  M=32 סיביות (בסך הכול 8 ספרות הקסדצימליות), המפתח בגודל  K=64 סיביות, הצופן מבוצע עם 16 סבבים והוא פועל ברמה של "ניבלים" שהם חצאי בתים בגודל 4 סיביות (כל ניבל מיוצג על ידי ספרה הקסדצימלית אחת).
בלוק המסר מחולק תחילה לשני חצאים  L ו- R כל אחד בגודל 16 סיביות (4 ניבלים) אותם טוענים לתוך אוגרי דטה מתאימים ומבצעים 16 פעמים:
הפעלת  {\mathcal {T}}:(L,R)\rightarrow (F(R)\oplus L,R), כלומר מחברים את תוצאת הטרנספורמציה של צד ימין ב-XOR עם צד שמאל, שימו לב שצד ימין נותר ללא שינוי!
הטרנספורמציה F(R) כוללת את שלוש הפעולות הבאות:
חיבור מודולו 16 של מקטע באורך 16 סיביות מהמפתח עם 16 הסיביות של  R התוצאה מועתקת לאוגר זמני כאשר  R נותר ללא שינוי.
החלפת 16 הסיביות של התוצאה האחרונה ב-16 סיביות אחרות לפי תיבות ההחלפה S-box ובהתאם למפתח.
הפעלת התמורה P-box לפי מפתח על 16 הסיביות של התוצאה האחרונה.
שני החצאים  F(R)\oplus L ו- R מחליפים מקומות.
חוזרים לשלב 1 עד להשלמת כל 16 הסבבים.
פלט הצופן הוא התוצאה האחרונה.
הפונקציה  F מתנהגת כטרנספורמציה אי-ליניארית על קלט של 16 סיביות. ובכל סבב משתמשים בסך הכול ב-36 סיביות מהמפתח. כך שכל סיבית מפתח מנוצלת 9 פעמים. 36 סיביות המפתח משולבות בכל סבב באופן הבא; 16 מהן לצורך פעולה 2.1, 4 מהן לצורך פעולה 2.2 ו-16 האחרונות לצורך פעולה 2.3. לאחר מכן "מסובבים" את המפתח.
מבנה כללי > הכנת המפתח

תהליך הכנת המפתח פשוט בתכלית. תחילה טוענים את 64 סיביות המפתח הסודי המסופק על ידי המשתמש לאוגר בזיכרון. בחלוקה לניבלים מתקבלים בסך הכול 16 ניבלים הממוספרים מ-0 עד 15. מבצעים פעולת הזזה מעגלית בסיביות שמאלה 28 פעמים (או 7 ניבלים), בכל פעימה הסיבית הנפלטת מצד שמאל מוחזרת מצד ימין. מתוך 16 הניבלים משתמשים בכל סבב רק בתשעה מהם המסומנים באותיות  a עד  i. למשל בסבב 2 משתמשים בניבלים 6,5,4,3,2,1,0,15,14 לפי סדר זה (מסמנים ב- a את הערך המצוי בניבל מס' 14 וכן הלאה עד  i). סיביות המשתנים  b,d,f,h משולבות בפעולה 2.1. סיביות המשתנה  a משמשות לצורך תיבות ההחלפה בפעולה 2.2. סיביות המשתנים  c,e,g,i משולבות בפעולה 2.3. ובכל סבב כל סיביות המפתח מוזזות שוב בהזזה מעגלית לשמאל 28 פוזיציות. כל התהליך מסתכם בטבלה הבאה:
מבנה כללי > תיבות החלפה S

תיבות ההחלפה הן שתי פונקציות אי-ליניאריות המסומנות  S_{0},S_{1} בהתאמה. לצורך פונקציות אילו מכינים שתי טבלאות החלפה לכל 16 הניבלים האפשריים, בסך הכול 64 סיביות. סיביות המשתנה  a קובעות האם להשתמש בתיבה 0 (שורה שלישית בטבלה) או בתיבה 1 (שורה רביעית) עבור כל אחד מארבעת הניבלים של הקלט בהתאם. למשל אם הסיבית הראשונה של  a היא אפס וערכו של הניבל הראשון הוא 'C' (בעשרוני 12) אז הפלט הוא  S_{0}({\text{'C'}})=6.
עבור קלט  d באורך 4 ניבלים הפלט הוא:
| טבלאות ההחלפה של לוציפר 2984 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  d | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
|  S_{0}(d) | 3 | 0 | 8 | 5 | 1 | 2 | 4 | F | D | 9 | C | E | 6 | B | A | 7 |
|  S_{1}(d) | 8 | D | 1 | 6 | c | 4 | F | B | 3 | 2 | 5 | 4 | 9 | 0 | 7 | A |
מבנה כללי > תיבות תמורה P

תיבות התמורה הן מיפוי תלוי מפתח של 16 סיביות ל-16 סיביות. התיבות P-box מגדירות כיצד הניבלים  c,e,g ו- i קובעים מה תהיה התוצאה בהתאם. אפשר להתייחס לתיבות התמורה כאל מטריצה בגודל 16 על 16 סיביות כאשר רק הפוזיציות המתאימות לסיביות '1' במשתנים הללו דלוקות וכל היתר מאופסות. הקלט הוא ארבעה ניבלים של דטה;  T_{0,0},T_{0,1},...,T_{3,3} האינדקס לסיבית אחת הוא  T_{i,j} כלומר הסיבית  j בניבל  i וכן ארבעה ניבלים של מפתח  c,e,g,i. הפלט הוא ארבעה ניבלים  P_{i,j} כאשר כל סיבית פלט מושפעת משתי סיביות דטה ושתי סיביות מפתח מתאימות. למשל הביטוי  T_{0,0}\lnot i_{0}+T_{1,0}g_{0} פירושו הכפלה (פעולת AND) של הסיבית הראשונה מניבל הדטה הראשון במשלים של סיבית הראשונה מניבל המפתח  i וחיבור (XOR) עם תוצאת הכפל של הסיבית הראשונה מניבל הדטה השני עם הסיבית הראשונה מניבל המפתח  g. כל הסיביות מתחלפות לפי הטבלה הבאה, כאשר הסימון  \lnot  הוא פעולת השלילה:
| 0 | 1 | 2 | 3 |
| --- | --- | --- | --- |
|  P_{0,0}=T_{0,0}\lnot i_{0}+T_{1,0}g_{0} |  P_{0,1}=T_{3,1}\lnot c_{1}+T_{2,1}e_{1} |  P_{0,2}=T_{2,2}\lnot e_{2}+T_{3,2}c_{2} |  P_{0,3}=T_{1,3}\lnot g_{3}+T_{0,3}i_{3} |
|  P_{1,0}=T_{1,0}\lnot g_{0}+T_{2,0}e_{0} |  P_{1,1}=T_{0,1}\lnot i_{1}+T_{3,1}c_{1} |  P_{1,2}=T_{3,2}\lnot c_{2}+T_{0,2}i_{2} |  P_{1,3}=T_{2,3}\lnot e_{3}+T_{1,3}g_{3} |
|  P_{2,0}=T_{2,0}\lnot e_{0}+T_{3,0}c_{0} |  P_{2,1}=T_{1,1}\lnot g_{1}+T_{0,1}i_{1} |  P_{2,2}=T_{0,2}\lnot i_{2}+T_{1,2}g_{2} |  P_{2,3}=T_{3,3}\lnot c_{3}+T_{2,3}e_{3} |
|  P_{3,0}=T_{3,0}\lnot c_{0}+T_{0,0}i_{0} |  P_{3,1}=T_{2,1}\lnot e_{1}+T_{1,1}g_{1} |  P_{3,2}=T_{1,2}\lnot g_{2}+T_{2,2}e_{2} |  P_{3,3}=T_{0,3}\lnot i_{3}+T_{3,3}c_{3} |
למעשה אף על פי שמן, תיבות התמורה של לוציפר הן טרנספורמציה ליניארית לפי מפתח ולא תמורה.
לוציפר 128

ב-1983 פרסם ארתור סורקין במגזין קריפטולוגיה את הגרסה החזקה ביותר של צופן לוציפר. הבלוק באורך 128 סיביות ומפתח הצופן באורך 128 סיביות. הפונקציה הפנימית בנויה מטנרספורמציה ליניארית וטרנספורמציה אי-ליניארית המבוצעות לסירוגין בשילוב עם מפתח ההצפנה. בעבר היו שסברו שהוא חזק מ-DES כיוון שאינו מכיל את החולשות הידועות שלו שהם; המפתח הקצר (רק 56 סיביות) והעובדה ששיקולי הפיתוח שלו היו סוד לאומי בזמנו מה שהעלה חשד כי היו בו חולשות הידועות רק למפתחיו ול-NSA, מה שאי אפשר לומר לגבי לוציפר. הגרסה המקורית יועדה לחומרה והיא שולבה בכרטיס IBM 2770 כחלק מניסוי. משום שהחומרה הייתה מוגבלת נעשה מאמץ לפשט את הצופן במידת האפשר. גרסת התוכנה שלה שנכתבה בפורטרן במקור מתוארת להלן בפסאודו-קוד.
בלוק המסר מחולק לשני חצאים עליון ותחתון, כל אחד באורך 8 בתים (64 סיביות). ההצפנה מבוצעת בשישה עשר סבבים שבכל אחד מהם החצי התחתון מעובד בית אחר בית ואילו העליון נותר ללא שינוי. תכולת החצי העליון משמשת כקלט לפונקציה הפנימית והפלט שלה משמש כמפתח להצפנת החצי התחתון על ידי חיבור מודולו 2 (XOR) של הסיביות. לאחר כל סבב שני החצאים מחליפים מקומות. המפתח מחולק לשישה עשר בתים מתוכם משתמשים רק בשמונה הראשונים בכל סבב. בכל סבב כל בתי המפתח עוברים הזזה מעגלית שבעה בתים לשמאל (פעם אחת עבור כל בית מסר למעט הבית האחרון). כלומר יוצא שבסבב הראשון משתמשים בבתים 0 עד 7, בסבב השני בבתים 7 עד 14, בשלישי 14 עד 5 וכן הלאה, הבית המסיים בכל סבב פותח בסבב שלאחריו. בפענוח פועלים בסדר הפוך. תחילה מזיזים את המפתח בהזזה מעגלית שמונה בתים ומתחילים בבית 9 עד בית 0, בסבב שלאחריו מבית 2 עד 9, אחריו 11 עד 2 וכן הלאה.
הצופן כולל שתי תיבות החלפה אי-ליניאריות  S_{0},S_{1}. הבית הראשון של מפתח הסבב נקרא "בית בקרה". כלומר שמונה סיביות הבית משמשות כדגלים לבחירת תיבות ההחלפה עבור שמונה בתי הדטה בהתאמה. כל תיבת החלפה מקבלת 4 סיביות ומחזירה 4 סיביות (ספרה הקסדצימלית אחת), לכן כל בית מחולק לשניים. אם הדגל הוא 1 מתבצעת החלפה בין שני חצאי הבית ואם הדגל הוא אפס הם נותרים ללא שינוי. בכל בית החצי הראשון מוחלף על ידי  S_{0} והשני על ידי  S_{1}. לאחר מכן מבצעים תמורה (סידור מחדש) של הסיביות לפי טבלת תמורה קבועה  P.
לאחר התמורה מתבצע החיבור עם החלק התחתון של הדטה, שנעשה לפי סדר שנקבע על ידי טבלת "פיתול" (כמתואר בתרשים). כלומר החצי העליון לאחר טרנספורמציות ההחלפה/תמורה ושילוב מפתח מחובר ב-XOR עם החצי התחתון לפי הסדר שנקבע בטבלה.
פעולה זו מכונה פיזור (diffusion) כיוון שתוצאת הטרנספורמציות על החצי העליון מתפזרת על פני החצי התחתון. ואז שני החצאים מחליפים מקומות וחוזרים שוב להתחלה, כך שש עשרה פעמים.
שלושת הפעולות המתוארות נקראות לפי הסדר: ערבוב, שבירה, פיזור. תיבות ההחלפה מספקות ערבוב, הוספת המפתח יוצרת מעין מחסום נגד קריפטואנליזה על ידי הוספת סודיות ולבסוף הפיזור נעשה על ידי תמורה וחיבור חצי אחד של הדטה עם החצי השני לפי סדר מסוים. הקונספט הוצע לראשונה על ידי קלוד שאנון ונחשב עד ימינו למבנה טוב מבחינה קריפטוגרפית ואף אומץ על ידי צפנים חדשים כמו Blowfish. אולם כאמור אלי ביהם וישי בן ארויה מהטכניון הוכיחו שצופן לוציפר בגרסה המתוארת אינו עמיד נגד התקפה דיפרנציאלית. לפחות מחצית מטווח המפתחות האפשריים אינם בטוחים, וניתן למצוא מפתח כזה בסיבוכיות זמן של  2^{36} ובכמות של  2^{36} טקסטים נבחרים.
לוציפר 128 > פסאודו קוד

בקוד הבא למען הנוחות המסר בנוי כמערך תלת-ממדי 8x8x2 בתים כשכל בית מייצג סיבית אחת בלבד (אפס או אחד). באופן דומה המפתח בנוי כמערך דו-ממדי 8x16 בתים. למעט ההחלפה האחרונה כל ההחלפות בין החצאים מתבצעות על ידי החלפת מצביעים במקום החלפה פיזית. וכן לצורך יעילות מספר פעולות שולבו יחד, בשלב הראשון תיבות ההחלפה משולבות יחדיו עם בית הבקרה וכן בשלב השני הוספת המפתח משולבת עם התמורה הקבועה וכן מתבצעת המרה ממערך סיביות למספר שלם וההפך. ברור הקוד אינו ממוטב וניתן לבצע שיפורים רבים (במיוחד בעיית אחסון סיביות במערך בתים), אלה לא בוצעו למען הפשטות וכדי להתאימו לתיאור ולתרשים לעיל.
Lucifer( m, k, d ) // m = m[0 to 7][0 to 7][0 to 1], k = k[0 to 7][0 to 15], d=1 indicates decipher
{
 O = { 7, 6, 2, 1, 5, 0, 3, 4 } // convolution registers
 R = { 2, 5, 4, 0, 3, 1, 7, 6 } // permutaion table

 s_0 = { 12, 15, 7, 10, 14, 13, 11, 0, 2, 6, 3, 1, 9, 4, 5, 8 } // s-box 0
 s_1 = { 7, 2, 14, 9, 3, 11, 0, 4, 12, 13, 1, 10, 6, 15, 8, 5 } // s-box 1

 h0 = 0, h1 = 1 // pointers to the message halfs
 kc = 0
 if( d == 1 ) kc = 8

 For i = 1 to 16 do
 {
 if( d == 1 ) kc = (kc + 1) mod 16
 ks = kc // ks is the control byte

 For j = 0 to 7 do
 {
 l = 0, h = 0
 // construct integers of two nibbles of current message byte
 For k=0 to 3 do
 l = l * 2 + m[7 - k, j, h1]
 For k=4 to 7 do
 h = h * 2 + m[7 - k, j, h1]

 // controlled interchange and s-box permutation
 v = (s_0[l] + 16 * s_1[h]) * (1 - k[j, ks]) + (s_0[h] + 16 * s_1[l]) * k[j, ks]

 // convert back to bit array
 For k=0 to 7 do
 {
 tr[k] = v mod 2
 v = v / 2
 }
 // combined key interruption and permutaion
 For k=0 to 7 do
 m[k, (O[k] + j) mod 8, h0] =
 ((k[R[k], kc] + tr[R[k]] + m[k, (O[k] + j) mod 8, h0]) mod 2

 If ( j < 7 or d == 1 ) kc = (kc + 1) mod 16
 }
 swap( h0, h1 ) // swap pointers only
 }
 swap( m[*, *, 0], m[*, *, 1] ) // phisically swap upper with lower halfs of the message
}
ראו גם

DES
הערות שוליים

1 2  Ishai Ben-Aroya, Eli Biham (1996). Differential Cryptanalysis of Lucifer. Journal of Cryptology 9(1), pp. 21–34, 1996.
↑  Horst Feistel. Block Cipher Cryptographic System, US Patent 3,798,359. Filed June 30, 1971. (IBM)
↑  John Lynn Smith. Recirculating Block Cipher Cryptographic System, US Patent 3,796,830. Filed Nov 2, 1971. (IBM)
↑  Horst Feistel, (1973). Cryptography and Computer Privacy". Scientific American, 228(5), May 1973, pp 15–23.
1 2  A. Sorkin, (1984). LUCIFER: a cryptographic algorithm. Cryptologia, 8(1), 22–35, 1984.
↑  Konheim, Alan G. (2007), Computer Security and Cryptography, John Wiley & Sons, p. 283, ISBN 9780470083970.
תרשים ליבת צופן לוציפר בגרסת IBM 2984 (CIT)
תרשים צופן לוציפר של סורקין
תבנית תאי XOR של לוציפר המשמשת לפיזור. השורות מייצגות בתים והעמודות את סיביות הבתים.
קונג פו פנדה (זיכיון)

| --- | --- |
 בימוי:  מארק אוסבורן ג'ון סטיבנסון ג'ניפר יו נלסון
 הופק בידי:  דרימוורקס הנפשה
 מוזיקה:  הנס צימר 
 מדינה:  ארצות הברית 
 הקרנת בכורה:  2008 
 שפת הסרט:  אנגלית
 הכנסות:  ‏$2,366,766,333
 סרטים בסדרה:  קונג פו פנדה קונג פו פנדה 2 קונג פו פנדה 3 קונג פו פנדה 4
 www.kungfupanda.com
 
קונג פו פנדה (באנגלית: Kung Fu Panda) הוא זיכיון המבוסס על סדרת סרטי הנפשה של דרימוורקס. מדובר בארבעת סרטי האנימציה "קונג פו פנדה" (2008), "קונג פו פנדה 2" (2011) "קונג פו פנדה 3" (2016) ו"קונג פו פנדה 4" (2024). הסדרה עוקבת אחרי דב פנדה שנבחר להיות לוחם קונג פו, ונאלץ להציל את סין מידיהם של רשעים שונים. הסדרה זכתה להצלחה רבה. סדרת הטלוויזיה זכתה בשבעה פרסי אמי, שני סרטי הסדרה הועמדו לפרס אוסקר לסרט המונפש הטוב ביותר ולפרס אנני לסרט הטוב ביותר.
הזיכיון מתרחש בסין העתיקה, המאוכלסת במינים שונים של בעלי חיים מאונשים האופיינים לאזור. על סין מגינים לוחמי קונג פו כאשר לגדולים ולחכמים שביניהם יש כוחות על-טבעיים בנוסף ליכולות לחימה פנטסטיות. גיבור הזיכיון הוא פּוֹ, דב פנדה שמן ועצלן, שמעריץ מאוד את לוחמי הקונג פו וחולם להיות לוחם קונג פו גדול בעצמו. בכפר של פו נמצא מקדש הירקן (Jade Temple) המוקדש להנצחת לוחמי הקונג פו הגדולים וחוכמתם. בראשו עומד מאסטר אוגווי, צב קשיש וחכם מאוד ולוחם קונג פו דגול. תלמידו של מאסטר אוגווי, מאסטר שיפו (פנדה אדומה), מאמן חמישה לוחמי קונג פו (טיגריסית, עגור, קוף, גמל שלמה ונחשה) אותם פו מעריץ. מאסטר אוגווי בוחר בפו להיות לוחם הדרקון שיגן על סין וימשיך את דרכו. במסעו להיות לוחם הדרקון ומאסטר קונג פו בעצמו, פו לומד על עצמו ונלחם ברשעים שונים המאיימים על הכפר ועל סין כולה.
הזיכיון מאופיין באנימציה קומית, קרבות לא מציאותיים (בהן למשל הדמויות סופגות נזקים קטלניים מבלי להיפצע או למות) וקטעי הומור רבים לצד מסרים של דאואיזם וחוכמת זן באמצעותם פו לומד על עצמו ומצליח להתגבר על מכשולים וקשיים, והופך ללוחם קונג פו דגול.
סרטי הזיכיון > קונג פו פנדה

פו, דב פנדה שמן שחי בסין, ועבד כמלצר במסעדת הטופו של אביו (האווז), חלם להיות לוחם קונג פו. פו שמע על תחרות קונג פו חשובה שעומדת להתקיים במקדש הירקן. ביום האירוע, פו לא היה יכול לצפות בתחרות, בגלל עבודתו במסעדה. פו הגיע לתחרות בטעות, כשהוא חיבר את הכיסא שהוא ישב עליו לזיקוקי די נור שהיו בסביבה. פו עף יחד עם הכיסא לזירת התחרות, ונחת בדיוק כשמאסטר אוגווי, צב זקן, שהוא לוחם קונג פו דגול וחכם, מרים את אצבעו כדי להכריז על המנצח. הוא נחת בדיוק מול האצבע, וכך פו נבחר בטעות להיות לוחם הדרקון.
פו התחיל להתאמן יחד עם חמשת הלוחמים הטובים באזור, המכונים 'חמשת המופלאים'. החמישייה לא האמינה ביכולותיו של פו, וחשבה שמאסטר אוגווי עשה טעות כשבחר אותו להיות לוחם הדרקון. מאסטר אוגווי לא חשב שהוא טעה, ואימן את פו ללא הפסקה. כשמאסטר אוגווי מת בשיבה טובה, מאסטר שיפו, שהוא פנדה אדומה שמיומן בקונג פו ואימן את החמישייה, נהיה אחראי לאמן את פו, והחליף את מאסטר אוגווי. מאסטר שיפו לא האמין בפו, וחשב כמו חמשת המופלאים, שפו לא ראוי להיות לוחם הדרקון. לאחר שפו הוכיח למאסטר שיפו, שבעזרת כוח הרצון שלו הוא יכול להיות לוחם קונג פו טוב, מאסטר שיפו התחיל להאמין בו. כשטאי לונג, נמר שהוא לוחם קונג פו מרושע, ברח מהכלא כדי להיות לוחם הדרקון בעצמו, פו נשלח כדי לעצור אותו. פו לחם בטאי לונג, ובעזרת השומנים של גופו, שבולמים כל מכה, הוא ניצח אותו, והחזיר את השלווה לאזור.
הסרט הצליח מאוד, אף על פי שהסרט המתחרה וול-E של דיסני הרוויח יותר. ביחס לסרטים אחרים של דרימוורקס, הסרט הצליח מאוד והכניס סכום נאה של $631,744,560 בכל רחבי העולם. בארצות הברית בלבד, הכניס הסרט סכום של $215,434,591. הצלחת הסרט הובילה ליצירת סרט שני בסדרה. הסרט הופץ ב-5 ביוני 2008. המדינות הראשונות בהן הסרט הופץ היו רוסיה, קוריאה הדרומית ואוקראינה.
סרטי הזיכיון > קונג פו פנדה 2

30 שנה לפני הסיפור, שן, טווס מרושע שמלך על עיר בשם גונגמן, שמע נבואה ממגדת עתידות. על פי הנבואה, לוחם קונג פו בצבעי שחור-לבן ינצח את שן, ויפיל אותו מתפקידו. שן חשב שמגידת העתידות התכוונה לדובי הפנדה, והרג את כל דובי הפנדה בסין, מלבד פו שהיה אז תינוק.
לאחר 30 שנה, מאסטר שיפו אימן את פו בקונג פו, ואמר לו שיוכל להיות לוחם קונג פו טוב יותר אם ייעזר בשלווה הפנימית שבתוכו. באמצע האימון, הגיעו שמועות על התקפה של חייליו של שן על העמק שבו חי פו. פו יצא יחד עם חמשת המופלאים להילחם בחייליו של שן. באמצע הקרב, פו גילה ששן מתכנן להשתלט על כל סין, ויצא עם חמשת המופלאים להציל את הארץ. פו והחמישייה ניסו להגיע במסווה לארמונו של שן, אך חייליו של שן הדביקו אותם. פו וחבריו הצליחו לנצח את החיילים והסתערו על ארמונו של שן. פו וחבריו הגיעו לארמונו של שן, ונלחמו נגדו. שן החל להפגיזם בתותחים אך פו התרכז בשלווה הפנימית שבתוכו, ובזכותה הצליח לנצח את שן, ולהחזיר שוב את השלווה לאזור.
הסרט הצליח מאוד והכניס סכום של $665,692,281. הסרט הרוויח יותר מהסרט הראשון בסדרה. בארצות הברית בלבד, הכניס הסרט $165,249,063, פחות מהכנסות הסרט הראשון בסדרה בארצות הברית. הסרט השני הגדיל את ההכנסות הכוללות של סדרת הסרטים "קונג פו פנדה". הסרט הופץ ב-24 במאי 2011. המדינה הראשונה בה הופץ הסרט היא הפיליפינים.
סרטי הזיכיון > קונג פו פנדה 3

חברת דרימוורקס הודיעה בפסטיבל Comic-Con כי ב-2015 צפוי לצאת הסרט הבא בסדרת קונג פו פנדה, קונג פו פנדה 3. בדצמבר 2014, תאריך יציאת הסרט נדחתה ל-18 במרץ 2016 על מנת לא להתחרות בסרט מלחמת הכוכבים - פרק 7: הכוח מתעורר.
בסרט, פו מתאחד עם אביו הביולוגי האמיתי וחוזר למקום הולדתו – גן עדן סודי מלא בפנדות כמוהו וכמו אביו – ומנסה להסתגל אליו כדי ללמוד להיות פנדה אמיתית ולגלות את הצ'י שלו. הוא פוגש את מיי מיי, דובת פנדה יפהפייה איתה שודך. אבל אז, כשרוח מרושעת ומסתורית בדמות פר הנקראת קאי מטילה אימה ברחבי סין וגונבת את הצ'י של מאסטרי קונג פו מובסים שניצחה, בהם מאסטר אוגווי, פו חייב ללמד ולאמן כפר שלם של פנדות מגושמות כמוהו, על מנת ליצור קבוצת לוחמים, להתייצב מול קאי ולהביסה ולהציל את סין כולה מפניה.
סרטי הזיכיון > קונג פו פנדה 4

ב-2018 ג'ק בלאק שמדבב את פו לאנגלית, הודיע על פרישה ואמר כי הוא מתכנן לעשות עוד שני סרטים: את ג'ומנג'י 3 שיצא בדצמבר 2019 ואת קונג פו פנדה 4 שיצא ב-8 במרץ 2024.
בסרט זה, פו הכיר פושעת מבוקשת אשר מגלה לו שיש רשעה עולמית שיכולה להפוך לכל אחד שרק תרצה: הזיקית. כאשר פו וז'ן הפושעת המבוקשת יוצאים למסע לחיפוש אחר הזיקית, מאסטר שיפו מבקש מפו לבחור אחד אחר שיהפוך לאביר הדרקון, מיכוון שפו סיים את עבודתו ויוצא לפנסיה. פו לא רוצה לעזוב את התפקיד, ויוצא עם ז'ן למסע ענקי.
המסע מתמשך ומתמשך, ואז פו וז'ן מגיעים לבר של חיות קשוחות שנשבעות לנקום. פו כל המסע לא עוזב את מטה אביר הדרקון שלו. בזמן שז'ן ופו בסכנה במסעם, אביו ואביו הביולוגי של פו מגיעים לחפש אותו.  שפו וז'ן מגיעים לזיקית, ז'ן נגלת כנוכלת שעוזרת לזיקית, ומביאה לה את המטה של פו כדי שהיא תוכל לפתוח את עולם הרוחות, ותיקח מכל האויבים של פו עד היום את כוחותיהם ולהילחם נגד פו ולהשמיד אותו ולהפוך לישות העוצמתית ביותר בהיסטוריה של אבירי הדרקונים. ז'ן מתרחטת על מעשה מהר מאוד, ופו כועס עליה ומצליח להשתחרר מהזיקית. אביהם של פו מגיעים ומוצאים אותו. פו מצליח להגיע אל הזיקית ולחבור שנית אל ז'ן, ומגלים שהזיקית כבר סיימה את המעשה הזדוני שלה. פו מצליח להילחם נגדה וז'ן עוזרת לו. בסוף, פו וז'ן מביסים את הזקית ומחזירים את כל הרעים (טאי לונג, קאי ועוד) לעולם הרוחות. פו וז'ן חוזרים לכפר ביחד עם מאסטר שיפו.
פו מחליט שז'ן תהיה אבירת הדרקון החדשה במקומו, ומביא את חמשת המופלאים לאמן אותה. הסרט נגמר בכך שפו עוזב את ז'ן וחמשת המופלאים מאמנים אותה ככל יכולתם.                                                                   מעריצים רבים כעסו על הסרט מכיוון שחמשת המופלאים ומאסטר שיפו הופיעו בו כמה דקות בלבד, וז'ן יותר הופכת לראשית.
סרטי הזיכיון > המשכים נוספים

מנכ"ל דרימוורקס אנימציות, ג'פרי קצנברג, אמר כי לאחר הסרט השלישי צפויים שלושה המשכים נוספים, קונג פו פנדה 4 שיצא ב-8 במרץ 2024, ותאריך מדויק עדיין לא נקבע לשניים הנוספים.
סדרות טלוויזיה > קונג פו פנדה: אגדת המגניבות

קונג פו פנדה: אגדת המגניבות (באנגלית: Kung Fu Panda: Legends of Awesomeness) היא סדרת טלוויזיה המתרחשת לאחר הסרט הראשון. הסדרה עוקבת אחר פו וחמשת המופלאים כאשר הם נאלצים להגן על עמק השלווה מפני מזיקים. בעברית, הסדרה דובבה על ידי אסף פריינטא, אמנון וולף, אלברט כהן, דקלה הדר ועוד רבים.
קונג פו פנדה: כפות הגורל
ערך מורחב - קונג פו פנדה: כפות הגורל
קונג פו פנדה: אביר הדרקון
ערך מורחב- קונג פו פנדה: אביר הדרקון